"Звязда" Агенцтва тэлевізійных навін - структура Белтэлерадыёкампаніі, сіламі якой ствараюцца не толькі выпускі навін (8-10 кожны дзень), але і шэраг вядомых праектаў рознай тэматыкі, напрыклад "Галоўны эфір", "Зона Х", "Форум", "Дыялогі аб цывілізацыі", "Нашы" і многія іншыя. Напачатку новага сезона ў эфіры "Беларусь 1" з’явіліся таксама навінкі для аматараў параўноўваць мінулае і сучаснасць і аналізаваць жыццё ў дэталях. Больш падрабязна пра іх і не толькі нам расказаў галоўны дырэктар Агенцтва тэлевізійных навін Іван Эйсмант.